Lav et referat af nedenstående tekst:

Tekst:
Danske Vandværker fejrer i dag tirsdag Vandets Dag med at uddele en nystiftet pris. Årets Vandværkspris 2022 hedder den og tilfalder det lille vandværk med omkring 30 forbrugere, som ligger i Halkær syd for Nibe. - Vandet har altid smagt godt her. Det er ærefuldt, at vi kunne vinde den pris sådan et lille vandværk som Halkær, siger Lis Larsen, der er formand for Halkær Vandværk,  og hun tilføjer: -  Det er fantastisk, at man er faldet for det fællesskab, der er omkring vandet i Halkær. - Grunden til, at vi har fået prisen, er, at juryen faldt for vores koncept om fællesskabet, og at landsbyen i fællesskab har lavet det her, siger hun. Beboere har betalt 5.000 kroner hver Vandværket besluttede for nogle år tilbage, at man gerne ville beskytte drikkevandet bedre. Og vandværkets formand har gennem en ihærdig indsats formået at få Aalborg Kommune til at købe otte hektar landbrugsjord, der ligger rundt om vandværket, og hvor der nu er plantet skov og skabt en fælles landsbyhave. Alle forbrugere har bakket op om landsbyhaven og har hver især betalt 5.000 kroner til projektet. Den fælles landsbyhave danner ramme om både fællesskab og økologisk produktion af fødevarer, der sælges på den lokale kro. Der bliver også arrangeret madlavningskurser, hvor de lokale råvarer bliver brugt. TV2 Nord kiggede tirsdag forbi til fejringen af titlen: Det lagde juryen vægt på Halkær Vandværk er ifølge juryen et stjerneeksemplet på, hvad det lokale fællesskab betyder. Juryen lagde således vægt på, at man mente, det er imponerende med det lokale ejerskab og engagement, og hvordan man har vundet opbakning fra Aalborg Kommune. Samtidig er der fokus på både grundvandsbeskyttelse og forsyningssikkerhed og på at bringe alle kompetencer i spil. "Et fint eksempel på både ambitioner og realisme", lyder det blandt andet i begrundelsen fra juryen. Der var indstillet 11 vandværker til prisen og blandt dem valgte en jury to finalister. Danske Vandværkers nye pris skal bidrage til at fremhæve og synliggøre det ekstraordinære vandværksarbejde.

Referat:
FNs internationale vanddag går over i historien for det lille vandværk i Halkær, der netop denne dag er kåret som Årets Vandværk.